Eskom kondig weer beurtkrag aanArgieffoto Eskom het pas aangekondig dat hy Woensdagoggend fase 2-beurtkrag vanaf 01:00 tot 06:00 gaan toepas. Luidens ’n verklaring gaan die kragvoorsiener nou beurtkrag snags in werking stel om die beskikbaarheid van elektrisiteit gedurende werksdae te verseker. “Weens die verlies van bykomende kapasiteit moes noodreserwes gebruik word om die kapasiteit gedurende die dag aan te vul. Die stelsel bly beperk en onvoorspelbaar,” lui die verklaring. Dié rondte beurtkrag word ingestel ter wille van die matriekuitslae wat môre bekend gemaak word, verduidelik Eskom. “Fase 2-beurtkrag word uitgestel tot 01:00 om matrikulante die kans te gun om hulle matriekuitslae te ontvang. Hierdie besluit sal matrikulante ook genoeg tyd bied om hulle weg huis toe te vind.” #POWERALERT 2Date: 07 January 2020 Eskom to implement Stage 2 loadshedding from 01:00 until 06:00 tomorrow morning in order to accommodate the release of matric results @SABCNewsOnline @eNCA @IOL @ewnupdates @TimesLIVE @BDliveSA @News24 @TheCitizen_News @SowetanLIVE pic.twitter.com/1Qa39P7ea3 — Eskom Hld SOC Ltd (@Eskom_SA) January 7, 2020